open-index/open-wikipedia-markdown huggingface dataset:
Yesshows

***Yesshows*** er det andre konsertalbumet frå det engelske progressiv rock-bandet Yes, utgjeve i desember 1980. Albumet vart utgjeve kort tid etter utgjevinga av studioalbumet *[[Drama av Yes|Drama]]*, og består av innspelingar frå fire ulike konsertar i perioden 1976–1978. Utgjevinga vart overvaka og godkjent av bassist Chris Squire.

I likskap med det førre konsertalbumet til bandet, *[[Yessongs]]*, byrjar dette albumet med overturen frå Igor Stravinskijs «Eldfugl-suite». Låten «Ritual (Nous Sommes Du Soleil)» vart på den originale dobbelt-LP'ein delt i to, og på CD-versjonen har del ein og del to av «Ritual» framleis sitt eige spornummer.

Albumet kom på 43. plass på Billboard 200 i USA, 22. plass på UK Albums Chart i Storbritannia, og på 32. plass på VG-lista topp 40 i Noreg

## Sporliste
### CD 1
# «Parallels» (Chris Squire) – 7:07
#**innspilt i Ahoy-Halle, [[Rotterdam]], 24. november 1977*
# «Time and a Word» (Jon Anderson/David Foster) – 4:06
#**innspilt i Empire Pool, Wembley i [[London]], 27. oktober 1978*
# «Going for the One» (Jon Anderson) – 5:22
#**innspilt i Festhalle, [[Frankfurt]], 18. november 1977*
# «The Gates of Delirium» (Jon Anderson/Chris Squire/Steve Howe/Alan White/Patrick Moraz) – 22:40
#**innspelt i Cobo Hall, [[Detroit]], 17. august 1976*
### CD 2
# «Don't Kill the Whale» (Jon Anderson/Chris Squire) – 6:50
#**innspelt i Empire Pool, Wembley i [[London]], 28. oktober 1978*
# «Ritual (Nous Sommes Du Soleil)» (Del 1) (Jon Anderson/Chris Squire/Steve Howe/Rick Wakeman/Alan White) – 11:48
#**innspilt i Cobo Hall, Detroit, 17. august [[1976]]*
# «Ritual (Nous Sommes Du Soleil)» (Del 2) (Jon Anderson/Chris Squire/Steve Howe/Rick Wakeman/Alan White) – 17:07
#**innspilt i Cobo Hall, Detroit, 17. august 1976*
# «Wondrous Stories» (Jon Anderson) – 3:54
#**innspilt i Ahoy-Halle, [[Rotterdam]]. 24. november 1977*

## Medverkande
* Jon Anderson: vokal
* Chris Squire: bass, vokal, lydmiksing
* Steve Howe: gitarer, vokal
* Patrick Moraz:  keyboard (på CD 1 spor 4 og på CD 2 spor 2 og 3)
* Rick Wakeman: keyboard (alle andre spor)
* Alan White: trommer, vokal

## Ny-utgjevingar
*1987&nbsp;– Atlantic&nbsp;– CD
*1994&nbsp;– Atlantic&nbsp;– CD (Remaster)
*2001&nbsp;– Atlantic&nbsp;- HDCD-utgave
*2009&nbsp;– Warner Bros. Japan (Remaster med bonusspor)

## Kjelder

**Denne artikkelen bygger på «[[:nb:Yesshows|Yesshows]]» frå ,  den 31. juli 2012.* 
*** oppgav desse kjeldene:*
* Allmusic.com
* *Top Pop Albums 1955-2001*, Joel Whitburn, 2002
Solbakken

**Solbakken** kan visa til:

## Personar
* Berit Solbakken, (fødd 1964), politikar
* Bjarne Solbakken, (fødd 1977), alpinist
* Erik Solbakken, (fødd 1984), programleiar for NRK
* Fride Solbakken, (fødd 1971), politikar
* Hege Solbakken, (fødd 1972), politikar
* Håvard Solbakken, (fødd 1973), langrennsløpar.
* Ståle Solbakken, (fødd 1968), fotballtrenar, og tidlegare landslagsspelar
* Synnøve Solbakken (1957-), politikar
* Synnøve Solbakken-Härkönen, politikar og sametingsrepresentant
* Tor-Arne Solbakken, (fødd 1953), skyttar og skyttarkonge frå 1993
Sara Blengsli Kværnø

**Sara Blengsli Kværnø** () er ein norsk badmintonspelar frå Grong. Ho representerer *Grong Badmintonklubb*.

## Karriere
Kværnø tok til å satsa på profesjonelt badmintonspel som 25-åring og har hatt nederlandske Gerben Breujstens og Geoff Dixon som trenarar. Frå og med 2004 har ho ei rekkje gonger vorte noregsmeister i damesingle og vunne kongepokalen. I tillegg har ho vunne *Estil-prisen*, kulturprisen for Grong kommune og innsatspokalen frå Norges Badminton Forbund. 

Sara Blengsli Kvernø deltok for fyrste gong i OL for Noreg under sommar-OL 2012.

## Kjelder

* Sara Blengsli Kværnø si nettside. "Meritter" og "Om meg" er brukt i artikkelen.
Tonje Larsen

**Tonje Larsen** () er ein norsk handballspelar frå Tønsberg, som spelar for Larvik Håndballklubb. Frå 1992 til 2010 spela ho 264 landskampar og skåra 567 mål for Noreg. Mellom 1994 og 2010 vann ho fem gullmedaljar (tre i EM, pluss VM- og OL-gull), to sølvmedaljar i EM, tre bronsemedaljar (ei kvar i EM, OL, VM). Med klubblaget Larvik har ho vunne meisterligaen i 2011 og to gongar cupvinnarcupen, ei drøss med norske serie- og cupmeisterskap, og EHF-cupen med danske Viborg HK.

Larsen er lærar på idrettslinja ved Sandefjord videregående skole. 

### Merittar landslag
* EM 1994 - Bronse
* VM 1995 - Nr 4
* EM 1996 - Sølv
* OL 1996: Nr 4
* VM 1997 - Sølv
* EM 1998 – Gull
* VM 1999 – Gull
*OL 2000: Bronsemedalje etter 22–21 mot Sør-Korea
*EM 2000: Nr 6 med Noreg
*EM 2002: Sølvmedalje etter 22–25 mot Danmark
*VM 2003: Nr 6 med Noreg
*OL 2008: Gullmedalje etter 34–27 mot Russland
*EM 2008: Gullmedalje etter 34–21 mot Spania
*VM 2009: Bronsemedalje etter 26–21 mot Spania
*EM 2010: Gullmedalje etter 25–20 mot Sverige

### Merittar klubblag
*1993/94: Seriemeister Larvik
*1995/96: Cupmeister med Larvik, sølv i EHF-cupen
*1996/97: Seriemeister med Larvik
*1997/98: Cupmeister med Larvik
*1999: Vinnar av EHF-cupen med Viborg HK
*1999/2000: Cup- og seriemeister med Larvik
*2000/01: Seriemeister med Larvik
*2001/02: Seriemeister med Larvik
*2002/03: Cup- og seriemeister med Larvik
*2003/04: Cupmeister med Larvik
*2004/05: Cup- og seriemeister med Larvik, og vinnar av cupvinnarcupen
*2005/06: Cup- og seriemeister med Larvik
*2006/07: Cup- og seriemeister med Larvik
*2007/08: Cupmeister med Larvik og vinnar av cupvinnarcupen
*2008/09: Cup- og seriemeister med Larvik, sølv i cupvinnarcupen
*2009/10: Cup- og seriemeister med Larvik
*2010/11: Seriemeister med Larvik og vinnar av meisterligaen
*2011/12: Seriemeister med Larvik

## Kjelder

**Denne artikkelen bygger på «[[:nb:Tonje Larsen|Tonje Larsen]]» frå ,  den 31. juli 2012.*  
 

## Bakgrunnsstoff
*Tonje Larsen - Biografi hos Norges Håndballforbund
*Tonje Larsen  – European Handball Federation
*
Stig-André Berge

**Stig André Berge** () er ein norsk brytar frå Groruddalen. Berge representerer Oslo Bryteklubb. Han vann ein bronsemedalje under Sommar-OL 2016.

Berge vann EM-sølv i 60-kilosklassa i 2007 og i 63&nbsp;kg i 2018 og 2019. Han tok VM-bronse i 59&nbsp;kg i 2014 og OL-bronse i Rio de Janeiro 2016. Åra 2009, 2013, 2014 og 2015 vart han nordisk meister. Perioden 2001-19 vann han 11 gullmedaljar i norske meisterskap i bryting, fordelt på 54&nbsp;kg (1), 60&nbsp;kg (1), 66&nbsp;kg (7) og 67&nbsp;kg (1). Han vart tildelt to kongepokalar.

Berge kvalifiserte seg til sommar-OL 2008 i Beijing, men rauk ut etter den fyrste kampen, der han møtte Nurbakyt Tengizbayev frå Kasakhstan. Under eit stemne i Finland våren 2012 kvalifiserte han seg til OL på nytt, og tevlar for Noreg under sommar-OL 2012 i London. Berge bryt vanlegvis i 66-kilosklassen i Noreg, men fekk bryta i 60-kilosklassen i London. Diverre tapte han også her sin fyrste kamp; åttandedelsfinalen mot Hasan Alijev frå Aserbajdsjan og rauk med det ut av OL.

Kjærasten til Stig André Berge, Rosel Utne, er også brytar.

## Kjelder

* Dittoslo.no: Stig-André Berge fra Oslo Bryteklubb er OL-håpet fra Groruddalen
Bartosz Piasecki

**Bartosz Piasecki** () er ein norsk fektar. Piasecki fektar for Bygdø Fekteklubb. Trenaren hans er faren Mariusz Piasecki som tidlegare var nasjonal fektar for Polen.

I 2009 tok Bartosz Piasecki bronse under U23-EM i fekting i Debrecen. I juni 2012 kom han på 16. plass under EM i fekting i Italia.  Piasecki deltok i OL for fyrste gong under sommar-OL 2012 i London. Den 1. august 2012 greidde han som fyrste nordmann nokonsinne å ta olympisk sølv i fekting. Gullmedaljen gjekk til Ruben Limardo Gascon frå Venezuela. Gullet vart den fyrste medaljen i London-OL for Venezuela.

## Kjelder

**Denne artikkelen bygger på «[[:nb:Bartosz Piasecki|Bartosz Piasecki]]» frå ,  den 31. juli 2012.*  
 

;Fotnotar
Steve Rothery

**Steve Rothery** () er ein engelsk gitarist og låtskrivar, mest kjend som medlem av progressiv rock-bandet Marillion. Rothery er det einaste gjenverande originalmedlemmet i Marillion, som han var med på å starte i 1979.

Spelestilen til Rothery kan gje assosiasjonar til tidlegare Pink Floyd-gitarist David Gilmour og gitarist i Camel, Andrew Latimer, med hovudvekt på reine tonar og melodiske gitarsoloer. I tillegg til karrieren med Marillion, er Rothery tidvis aktiv med sideprosjektet The Wishing Tree.

## Diskografi
### Med Marillion
*sjå [[Marillion#Diskografi|Diskografien til Marillion]]*

### Med Wishing Tree
* 1996 *Carnival of Souls*
* 2009 *Ostara*

### Som gjesteartist/produsent
* Jadis – *Jadis* (1989, produsent)
* Arrakeen – *Patchwork* (1990, gitar)
* Rock Against Repatriation – *Sailing* (1990, gitar)
* Enchant – *A Blueprint of the World* (1994, produsent, gitar)
* John Wesley – *Under the Red and White Sky* (1994, gitar)
* Arena – «Crying for Help», (*The Cry*) (1994, gitar)
* Mr. So and So – *The Overlap* (1998, produsent, gitar)
* John Wesley – *The Emperor Falls* (1999, gitar)
* Ian Mosley & Ben Castle – *[[Postmankind]]* (2001, gitar)
* The Reasoning – *Awakening* (2007, gitar)
* Gazpacho – *Firebird* (2005, gitar)
* Swallow the Sun – «Servant of Sorrow», (*New Moon*) (2009, gitar)

## Kjelder

* *Denne artikkelen bygger på «[[:nb:Steve Rothery|Steve Rothery]]» frå , den 31. juli 2012.* 
** * oppgav desse kjeldene:*

## Bakgrunnsstoff
* Rothery si side på marillion.com
Bård Nesteng

**Bård Magnus Nesteng** () er ein norsk bogeskyttar frå Fredrikstad. Nesteng representerer *Fredrikstad Bueskyttere*.

Bård Nesteng representerte Noreg under sommar-OL 2000 i Sydney, og enda der på ein 30. plass. Han har ikkje delteke i OL i ettertid før han kvalifiserte seg til sommar-OL 2012 i London.

## Kjelder
* Biografi og resultat frå Sports-reference.com 
*
Mark Kelly

**Mark Colbert Kelly** () er ein klaverspelar og låtskrivar i progressiv rock-bandet Marillion. Han har budd i England sidan 1969. Kelly vart medlem av Marillion i 1981, da han erstatta Brian Jelliman. Han spelar keyboard på samtlege av utgjevingane til Marillion.

Kelly spelte tidleg på 1980-talet i bandet Chemical Alice, som gav ut EP-en *Curioser and Curioser* kort tid før han vart med i Marillion. Han har òg spelt saman med Travis på fleire av konsertane deira. 

## Diskografi
### Med Chemical Alice
* 1981 *Curioser and Curioser* (EP)
### Med Marillion
*sjå [[Marillion#Diskografi|diskografien til Marillion]]*
### Med John Wesley
* 1994 *Under the Red and White Sky* (keyboard)
### Med Jump
*1995 *Myth of Independence* (keyboard, produsent)

## Bakgrunnsstoff

*Kellys side på Marillions offisielle nettsted
*Marillion - Other Faces
*Chemical Alice
*Edison's Children
Pete Trewavas

**Peter Trewavas** () er ein engelsk musikar mest kjend som bassgitarist for progressiv rock-bandet Marillion og for supergruppa Transatlantic og for sideprosjektet Kino.

Sjølv om han vart fødd i Middlesbrough, budde han mesteparten av oppveksten sin i byen Aylesbury i Buckinghamshire. 

Han vart med i Marillion i 1982, og er framleis medlem av bandet. Han har vore gjestemusikar for mange artistar, samt at han har delteke i diverse sideprosjekt som til dømes Transatlantic og Kino. 

Han var med på gjenforeininga av Transatlantic, som gav ut eit nytt album hausten 2009.
 
## Kjelder

**Denne artikkelen bygger på «[[:nb:Pete Trewavas|Pete Trewavas]]» frå ,  den 31. juli 2012.* 
*** oppgav desse kjeldene:*

## Bakgrunnsstoff
*Pete Trewavas si heimeside på Marillion.com
*Kino sin offisielle nettstad
Ian Mosley

**Ian Francesco Mosley** () er ein britisk trommeslager og låtskrivar som særleg er kjend frå progressiv rock-bandet Marillion. Han har vore medlem av bandet sidan 1984, da han erstatta Mick Pointer. Han gav i 1996 ut soloalbumet *Crossing the Desert* under namnet Iris.

Før han vart heiltids rockemusikar, var han ein periode i byrjinga av 1970-talet òg trommeslagar på West End-oppsetjingane av musikalane *[[Hair]]* og *[[Jesus Christ Superstar]]*. Mosley spelte i bandet Darryl Way's Wolf frå 1973 til 1974, der han medverka på tre av albuma til bandet. I 1975 spelte han i bandet Trace, og han spelte òg med Gordon Giltrap på byrjinga av 1980-talet. I 1983 og 1984 var han med i tidlegare Genesis-gitarist Steve Hackett sitt soloband. Han har òg spelt saman med Manfred Mann. 

## Diskografi
### Soloalbum/Iris
* 1996 *Crossing the Desert* 
### Med Marillion
*sjå [[Marillion#Diskografi|diskografien til Marillion]]*
*Mosley har medverka på alle albuma til Marillion utanom *[[Script for a Jester's Tear]]*.

### Med Darryl Way's Wolf
* 1973 *Canis Lupus*
* 1973 *Saturation Point*
* 1974 *Night Music*
* 1974 *Darryl Way's Wolf* (samlealbum)
* 1976 *Anthology* (samlealbum)
### Med Trace
* 1975 *Birds*
### Med Gordon Giltrap
* 1981 *The Peacock Party*
* 1981 *Live* (konsertalbum)
### Med Renaissance
* 1983 *Time-Line*
### Med Steve Hackett Band
* 1983 *Highly Strung*
* 1984 *'Till We Have Faces*
* 1992 *Time Lapse* (konsertalbum)

## Bakgrunnsstoff
*Ian Mosley-biografi på Reocities.com
*Mosley si side på den offisielle nettstaden til Marillion
Steve Hogarth

**Steve Hogarth** (), stundom berre kalla **H**, er ein britisk songar og musikar. Han er songar i rockebandet Marillion, der han overtok i 1989 etter at tidlegare songar Fish forlét gruppa hausten 1988. Hogarth er òg ein habil klaverspelar, og spelar òg litt gitar ved behov.

Hogarth vart fødd i Kendal i Nord-England, og flytta to år gammal saman med familien til Doncaster, der han voks opp. Rundt 1980 flytta han til London, og fekk snart jobb som klaverspelar (seinare òg delvis vokalist) i bandet Motion Pictures. Gruppa skifta i 1981 namn til The Europeans. Fram til 1984 gav gruppa ut to studioalbum og éit konsertalbum, utan at dei gjorde nokon stor suksess.

I 1985 forlét Hogarth og gitarist Colin Woore The Europeans og danna duoen How We Live. Duoen gav ut eit album i 1987 – *[[Dry Land]]*. Heller ikkje det albumet vart nokre salssuksess, og Hogarth byrja å vurdere framtida som songar og musikar.

Hausten 1988 forlét songar Fish gruppa Marillion, og gruppa såg seg om etter ein ny songar. Steve Hogarth sende gruppa ein kassett, og etter eit møte med gruppa vart han tilbode jobben som den nye songaren deira. Etter ei lita stund takka han ja til tilbodet, og vart offisielt medlem i Marillion 2. februar 1989.

Som vokalist i Marillion skriv Hogarth dei fleste av tekstene til gruppa, fram til 1999 tidvis med hjelp og bidrag frå forfattaren John Helmer. Ved behov bidreg Hogarth òg litt på keyboard og gitar, i tillegg til den faste klaverspelaren og gitaristen i gruppa. Den største salssuksessen sin så langt fekk han i 2004, då Marillion-singelen «You're Gone» nådde 7. plass på den britiske singellista.

I 1997 gav Steve Hogarth ut sitt første soloalbum – *[[Ice Cream Genious]]*. Seinare har han òg gjeve ut eit konsertalbum. Ein solokonsert vart filma i 2006 og gjeve ut på DVD i 2007. 

## Diskografi
### The Europeans
**Vocabulary* (1982)
**Live* (1984)
**Recurring Dreams* (1984)

### How We Live
**Dry Land* (1987)

### Marillion (studioalbum)

**[[Seasons End]]* (1989)
**[[Holidays in Eden]]* (1991)
**[[Brave]]* (1994)
**[[Afraid of Sunlight]]* (1995)
**[[This Strange Engine]]* (1997)
**[[Radiation]]* (1998)
**[[marillion.com]]* (1999)
**[[Anoraknophobia]]* (2001)
**[[Marbles]]* (2004)
**[[Somewhere Else]]* (2007)
**[[Happiness is the Road]]* (2008)

### Soloalbum
**Ice Cream Genious* (1997)
**Live Spirit: Live Body* (2002)
**h Natural* (DVD) (2007)

Steve Hogarth har òg medverka på fleire andre album som klaverspelar, vokalist og korvokalist.

## Kjelder

**Denne artikkelen bygger på «[[:nb:Steve Hogarth|Steve Hogarth]]» frå ,  den 31. juli 2012.* 
*** oppgav desse kjeldene:*


## Bakgrunnsstoff
*Steve Hogarths offisielle nettside
*Steve Hogarth på Marillions nettside
Titranulukka

**Titranulukka** hende i havområdet rundt Titran i Frøya i Sør-Trøndelag 14. oktober 1899. Eit sterkt lågtrykk var årsak til orkan frå nordvest. Fredag 13. oktober då fiskarane frå Titran og andre kringliggjande hamner gjekk ut for å setje sildedrivgarna, var vêret bra. Seint på kvelden vart det brått så stilt at nokre ikkje sette garn, i frykt for uvêr. Om natta kom brått den sterke vinden. Kring 30 farty gjekk ned, og 140 fiskarar miste livet. Dei omkomne var heimehøyrande på kyststrekninga frå Sunnmøre til Bodø.

Det vart sett i gang ein landsomspennande innsamlingsaksjon, der det kom inn over 800 000 kr. 650 000 vart utdelt til dei attlevande, medan resten vart brukt til eit fond «til Afhjælpelse af Nød blandt Efterladte efter Fiskere og i Fiske deltakende Personer». Etter andre verdskrigen tok Sør-Trøndelag Fiskarlag initiativ til eit minnesmerke. Det vart avduka på Titran 17. juli 1949. Monumentet er laga av Kristoffer Leirdal.

Fredag 13. oktober, i same uvêret, miste 30 menneske frå Røvær ved Haugesund livet då båtane gjekk ned på veg heim frå gravferd.

## Kjelder
*Karl H. Brox: *Havet tok dem. En beretning om Titran-ulykken 1899*. Gyldendal Norsk Forlag 1987.
Mark Spitz

**Mark Andrew Spitz** () er ein tidlegare amerikansk symjar. Under OL i München i 1972 tok han sju gullmedaljar, noko han var åleine i å ha oppnådd fram til Beijing-OL i 2008. Da tangerte den amerikanske symjaren Michael Phelpsdenne rekorden.

Etter München-OL la han opp som aktiv symjar. 20 år etter til, OL i Barcelona i 1992, freista han  på ny å kvalifisere seg til OL. Det lukkast ikkje. Han var då 41 år gammal.

Under OL i Mexico by i 1968 tok Spitz to gull med det amerikanske stafettlaget, og har dermed totalt vunne ni olympiske gullmedaljar.

Han forbetra verdsrekorden på 100 fri fleire gongar. Sist til 52,21 under OL i  München 3. september 1972.

## OL-medaljar
* 1968  Mexico by -  **Gull** i svømming, 4 x 100 m fri menn  
* 1968  Mexico by -  **Gull** i svømming, 4 x 200 m fri menn  
* 1972  München -  **Gull** i svømming, 100 meter fri menn  
* 1972  München -  **Gull** i svømming, 200 meter fri menn  
* 1972  München -  **Gull** i svømming, 100 meter butterfly menn  
* 1972  München -  **Gull** i svømming, 200 meter butterfly menn  
* 1972  München -  **Gull** i svømming, 4 x 100 m fri menn  
* 1972  München -  **Gull** i svømming, 4 x 100 m medley menn  
* 1972  München -  **Gull** i svømming, 4 x 200 m fri menn  
* 1968  Mexico by -  Sølv i svømming, 100 meter butterfly menn 
* 1968  Mexico by -  Bronse i svømming, 100 meter fri menn 

## Kjelder

**Denne artikkelen bygger på «[[:nb:Mark Spitz|Mark Spitz]]» frå , den 31. juli 2012.* 
 
*
Valentina Vezzali

{{MedaljeBronse| London 2012 | Florett individuelt]]

**Maria Valentina Vezzali** () er ein italiensk fektar som har vunne fem OL-gull i florett. 
Hun er den første fektaren i OL-historia som har vunne individuelt gull i florett i tre OL på rad  – Sydney 2000, Athen 2004 og Beijing 2008. I London 2012 fekk ho individuell bronse.
Ho har og vunne elleve VM-gull, fem i individuelle konkurransar (1999, 2001, 2003, 2005, 2007) og i tillegg  seks i lagkonkurransar (1995, 1997, 1998, 2001, 2004, 2009) . Ho har og fire sølvmedaljar (to individuelle, og to med det italienske laget), og to bronsemedaljar

I EM har ho vunne åtte gullmedaljar, tre sølvmedaljar og to bronsemedaljar.

## Kjelder

**Denne artikkelen bygger på «[[:nb:Valentina Vezzali|Valentina Vezzali]]» frå ,  den 31. juli 2012.*  
 

## Bakgrunnsstoff
Wengen

**Wengen** er ein landsby i Berner Oberland, som høyrer til Lauterbrunnen kommune i Sveits. Staden er den største i kommunen, kva gjeld folketal. Landsbyen ligg 1&nbsp;274 meter over havet, nokre kilometer nord for fjelltoppane Eiger, Mönch og Jungfrau, 400 meter høgdemeter over dalen Lauterbrunnental.
 
Wengen er tilnytta reiselivslaget 'Jungfrauregion', og omfattar også *Jungfrau-Aletsch*, eit område som er på UNESCO si liste over verdas naturarv.
 
Sidan 1893 når ein Wengen frå Lauterbrunnen med Wengernalpbahn, ruta tekk 11 minuttar opp og noko meir ned. Sjølve landsbyen har ikkje noko vegsamband med omverda, og har derfor lite trafikk. I Wengen bur mellom 1&nbsp;200 og 1&nbsp;300 fastboande, men i vintersesongen har ein meir enn 10&nbsp;000 og høgsesongen om sommaren i kring 5&nbsp;000 bebuar.
 
Wengen er kalla «Landsbyen til Jungfrau» og er i januar månad skodeplass for dei årlege Lauberhornrenna med utfor og slalåm på programmet. Den sveitsisk-reformerte kyrkja i Wengen er frå 1953 og har vernestatus. Wengen har elles både ei anglikansk og ei romersk-katolsk kyrkje.

Hedy Schlunegger var frå Wengen.

## Kjelder

**Denne artikkelen bygger på «[[:de:Wengen BE|Wengen BE]]» frå ,  den 31. juli 2012.*
Australia under OL

**Australia** () deltok for fyrste gong under dei olympiske sommarleikane i 1896. Dei har delteke i samtlege sommarleikar sidan, men i 1908 og 1912 deltok dei med New Zealand som Australasia. Fyrste gong Australia deltok i dei olympiske vinterleikane var i 1932, og har delteke i samtlege vinterleikar sidan 1952. Australian Olympic Committee, den australske olympiske komité, vart skipa i 1895. Edwin Flack var den fyrste utøvaren som representerte Australia under OL. Han vann gull på 800 meter og 1 500 meter under sommar-OL 1896. Han vann òg bronse i tennis dobbel for blanda lag.

## Vertsnasjon
Australia har vore vertsnasjon for sommar-OL to gonger. I 1956 var Melbourne vertsby saman med Stockholm i Sverige og i 2000 var Sydney vertsby.

## Flagg
Australia har nytta fire ulike flagg under OL. I 1896 og 1990 nytta dei det britiske flagget, i 1904 og under dei ikkje-anerkjende leikane i 1906 nytta dei ein gamal versjon av det australske flagget og dei har nytta det australske flagget sidan 1920, med untak av sommar-OL 1980 då dei nytta det olympiske flagget.


Fil:Flag of the United Kingdom.svg|Det britiske flagget. Nytta frå 1896 til 1900.
Fil:Flag of Australia (1903–1908).svg|Gamal versjon av det australske flagget. Nytta i 1904 og under dei ikkje-anerkjende leikane i 1906.
Fil:Olympic flag.svg|Det olympiske flagget. Nytta under sommar-OL 1980.
Fil:Flag of Australia.svg|Det australske flagget. Nytta frå 1920 til i dag, med untak av sommar-OL 1980.


## IOK-landskode
Australia nyttar AUS som sin IOK-landskode. Koden er stadfesta av Den internasjonale olympiske komité (IOK) og vert nytta for å sortere deltakarnasjonane under OL. Under vinter-OL 1956 nytta Australia IOK-koden AUT.

## Medaljefordeling
### Sommar-OL

## Kjelder

**Denne artikkelen bygger på «[[:en:Australia at the Olympics|Australia at the Olympics]]» frå , og «[[:nb:IOKs landskoder|IOKs landskoder]]» frå  den 1. august 2012.*
Thukydides

**Thukydides** (fødd før 454 før Kristi fødsel, døydde truleg mellom  399 og 396 f.Kr.) var ein athensk militærstrateg av høg rang og ein framifrå historikar under den greske antikken. For Thukydides kom dei historiske kreftene uttrykksfullt til syne gjennom, og hadde sine særlege føresetnader i, menneskets natur og i motiva for menneskets handlingar, noko som også verka inn på dei grunnleggjande politiske tilhøva.

Verket hans om Peloponneskrigen har vorte ståande som eit standardverk, trass i at verket ikkje vart fullført. Til grunn for historieskildringa hans ligg ein metodikk og ein vilje til nøytral søking etter sanninga, som synes ha eit vitskapleg formål.
 
Dagens Thukydides-forskarar er delte i synet i kva grad dette var formålet under utarbeidinga av verket. Grunnlaget for tvilen er særleg basert på framstillinga hans av Perikles si rolle i opphavet til krigen.

Sjølv såg Thukydides på sine nedteikningar som ein eignelut som han overlet til all ettertid. Det beste dømet på kor vellukka dette prosjektet var, syner den ulike handsaminga av ymse kortvarige hendingar under peloponnensarkrigen og dei langsiktige grunnane til den dåverande, greske stormakts-rivaliseringa mellom sjømakta Athen og landmakta Sparta. 

## Kjelder

**Denne artikkelen bygger på «[[:de:Thukydides|Thukydides]]» frå ,  den 1. august 2012.*
Urige Buta

**Urige Arado Buta** () er ein norsk-etiopisk langdistanseløpar. 

Urige Buta vart fødd i Etiopia, men kom til Noreg for å søkja asyl i 2003 og budde fyrst på asylmottak på Husnes i Kvinnherad kommune. I tida på mottaket brukte han mykje tid på å springa, og talentet hans vart lagt merke til. Etter tida på asylmottaket busette Buta seg i Haugesund. Her begynte han å tevla for Haugesund Idrettslag.

I april 2010 i Hamburg sette Urige Buta ny personleg rekord i maraton på 2,09,27. Den gongen var han framleis etiopisk statsborgar; hadde han vore norsk statsborgar ville dette ha vorte ny norsk rekord. Urige Buta vart norsk statsborgar i juni 2011.

Urige Buta deltok for fyrste gong i OL under sommar-OL 2012 i London, der han representerte Noreg. Buta deltok under maratonløpet den 12. august, den siste dagen i OL. Han heldt godt fylgje i byrjinga, men mot slutten sleit han mykje med leggen og enda til slutt på ein 36. plass på tida 2,17,58. Vinnaren vart Stephen Kiprotich frå Uganda med tida 2,08,01.

## Fotnotar
Trond Nymark

**Trond Nymark** () er ein norsk kappgjengar frå Bergen. Han representerer TIF Viking og er verdsmeister på 50 kilometer frå 2009.

Det beste resultatet hans er frå VM i friidrett 2009. Her sette han ny norsk rekord med tida 3,41,16 på 50 kilometer og kom på andreplass, berre slegen av russaren Sergej Kirdjapkin. Over fem år seinare vart det kjend at Kirdjapkin var knipen i doping etter gransking av blodpasset hans og at han var diskvalifisert frå tevlinga. Nymark vart dermed verdsmeister frå Berlin-VM.

Trond Nymark har tidlegare delteke i sommar-OL 2004 i Aten, sommar-OL 2008 i Beijing, og deltok også for Noreg under sommar-OL 2012 i London.

## Kjelder


**Denne artikkelen bygger på «[[:nb:Trond Nymark|Trond Nymark]]» frå ,  den 1. august 2012.*  
 
; Referansar 

## Bakgrunnsstoff

* Profil og resultatoversikt hjå iaaf.org
* Offisiell nettside
Karoline Næss

**Karoline Næss** () er ein norsk handballspelar frå Oslo. Ho speler no venstreback for Stabæk Håndball, men ho har tidlegare spelt for ulike klubbar i Oslo.

Våren 2011 debuterte Karoline Næss for det norske kvinnelandslaget i handball med to kampar mot Russland. Ho skåra to mål i kvar kamp.
I tillegg har ho spelt sju landskampar for ulike ungdomslandslag.

Under sommar-OL 2012 i London vart ho vald ut som reserve for det norske kvinnelandslaget. Ho var med på heile oppkøyringa til OL og deltok også nokre dagar i London under OL grunna skadar i troppen.

## Kjelder

**Denne artikkelen bygger på «[[:nb:Karoline Næss|Karoline Næss]]» frå ,  den 1. august 2012.*  
 

### Fotnotar
Siril Helljesen

**Siril Helljesen** () er ein norsk dressurryttar. Ho tevlar for Follo Hestesportklubb og er busett på Vinterbro i Ås kommune.

Siril Helljesen har gått på rideskule og ridd for instruktør frå ho var i 12-årsalderen. Ho har gode resultat frå diverse dressurritt-tevlingar, og deltok for fyrste gong under sommar-OL 2012 i London saman med hesten «Dorina». Etter å ha fått underkjent ei øving då hesten vart skremt og fatta feil galopp, fekk ekvipasjen 69,985 på dressurprogrammet i kvalifiseringsrunden. Ekvipasjen var best av dei som vart slått ut, og berre 0,410 skilde dei frå å gå vidare i tevlinga. Dette var fyrste gong sidan 1956 at ein dressurryttar deltok for Noreg i olympiske leikar.

## Kjelder

## Bakgrunnstoff
* Profil hjå Norges Rytterforbund
Aristídis Akratópoulos

**Aristídis Akratópoulos** (gresk *Αριστείδης Ακρατόπουλος*) var ein gresk tennisspelar fødd på 1800-talet. Han deltok for Hellas under sommar-OL 1896, dei 1. olympiske sommarleikane, i Aten. 

## Kjelder

**Denne artikkelen bygger på «[[:en:Aristidis Akratopoulos|Aristidis Akratopoulos]]» frå ,  den 1. august 2012.*
Kreta under OL

**Kreta** () deltok for fyrste gong under dei ikkje-anerkjende olympiske sommarleikane i 1906. Dei har ikkje delteke i nokre olympiske leikar seinare, men har delteke som ein del av Hellas frå 1908, sjølv om Den kretiske staten ikkje var ein del av Hellas før i 1913. Den kretiske troppen var sett saman av åtte mannlege utøvarar.

## Flagg
Då Kreta deltok i sommar-OL 1906 nytta dei flagget til Den kretiske staten. Flagget har ein kvit kross på blå botn og ein raud firkant med ein kvit stjerne øvst inne ved stonga. Den kvite krossen på blå botn finn ein att i det greske flagget, medan den raude firkanten med kvit stjerne er ein versjon av flagget til det osmanske riket.


Fil:Flag of Cretan State.svg|Flagget til Den kretiske staten. (1906)


## Kjelder

**Denne artikkelen bygger på «[[:sv:Kreta i olympiska sommarspelen 1906|Kreta i olympiska sommarspelen 1906]]» frå ,  den 1. august 2012.*  
**Denne artikkelen bygger på «[[:en:Cretan State|Cretan State]]» frå , og «[[:en:List of Greek flags|List of Greek flags]]» frå  den 1. august 2012.*
Baoji

**Baoji** (kinesisk: 宝鸡; pinyin: *Bǎojī*) er eit byprefektur vest i provinsen Shaanxi i det sentrale Kina. Prefekturet dekker eit areal på 18&nbsp;172&nbsp;km² og har om lag 3,72 millionar ibuarar.

Byprefekturet Baoji omfattar tre bydistrikt (区 *qū*) og ni fylke (县 *xiàn*).

### Næring
Baoji er ein rasktveksande industriby med tekstil-, maskin- og kjemisk industri.

### Samferdsle
Longhaibana, Kinas viktigaste jarnbanelinje i aust-vest-retning, som strekker seg frå Lianyungang til Lanzhou, stoppar i Baoji. Baoji-Chengdu-jarnbanen har sidan 1957 trafikkert strekninga Baoji til Chengdu i Sichuan.

Kinas riksveg 310 går gjennom området. Denne viktige trafikkåra tek til i Lianyungang i Jiangsu, fører så vestover og endar i Tianshui i provinsen Gansu. Ho er innom storbyar som Xuzhou, Shangqiu, Kaifeng, Zhengzhou, Luoyang og Xi'an.

### Historie
Ei rekke arkeologiske funnstader frå Longshankulturen ligg nord for elva Wei He nær Silkevegen.

Baoji vart grunnlagt tidleg under Tang-dynastiet.

I Baoji ligg Famen Si-tempelet som hyser eit av Buddha sine fingerbein. Området Baoji var også heimstad for legenda Yandi, ein av Han-Kinas forfedrar. Grava hans er sør i sjølve byen og tempelet nord i byen. Ca. 20&nbsp;km nord for Baoji ligg Zhuge Liangs minnetempel som stammar frå Tre rike-tida. I Tai Bai Shan finst restane av veger bygd under Dei tre rikas tid, dei er no uframkomelege. Desse vegane vart laga ved å byggje trebruer av plankar som vart festa i fjellveggen. Sør for Baoji finst byrjinga på ein slik plankeveg gjennom Qinlingfjella.

## Kjelder
Den kretiske staten

**Den kretiske staten** (gresk *Κρητική Πολιτεία*, *Kritikí Politía*) vart grunnlagd i 1898, etter ein invasjon frå stormaktene Storbritannia, Frankrike, Italia og Russland på øya Kreta. I 1897 oppstod det opprør på Kreta. Opprøret vart leia av Det osmanske riket for å erklære krig mot Hellas, som leia Storbritannia, Frankrike, Italia og Russland for å gripe inn på grunn av at Det osmanske riket ikkje lengjer kunne oppretthalde kontrollen. Det var opptakten til øya si siste annektering Kongedømet Hellas, som skjedde de facto i 1908 og de jure i 1913.

## Historie
### Grunnlegginga av Den kretiske staten
Innan mars 1897 fann stormaktene ut at dei skulle atterreise orden ved å styre øya gjennom ein komité samansett av fire admiralar som var leiar fram til prins Georg av Hellas og Danmark tok over som høgkommissær. Kreta lausreiv seg dimed frå Det osmanske riket 9. desember 1898. 25. august 1898 drap ein tyrkisk mafia hundrevis av kretarar, den britiske konsulen og 17 britiske soldatar i ein massakre. Resultatet vart at dei tyrkiske styrkane vart utvist frå øya av stormaktene i 1898, og Den kretiske staten, under omanske overherredøme, okkupert av ein internasjonal militærstyrke, og med sin høgkommissær frå Hellas, vart grunnlagd.

## Kjelder

**Denne artikkelen bygger på «[[:en:Cretan State|Cretan State]]» frå ,  den 1. august 2012.* 
*** oppgav desse kjeldene:*
Voss Idrottslag

**Voss Idrottslag** (**Voss IL**) er eit idrettslag heimehøyrande på Voss i Vestland. Laget vart stifta 21. februar 1886.

Laget har kring 800 medlemmar og har aktivitet fordelt på ni grupper; alpint, basketball, friidrett, idrettsskule/barnegruppe, nordisk, orientering, symjing, tennis og turn.

## Kjende utøvarar
* Astrid Lødemel, alpint
* Jan Einar Thorsen, alpint
* Sjur Røthe, langrenn

## Referansar

## Bakgrunnsstoff
* Nettstaden til Voss Idrottslag
Ulvik idrottslag

**Ulvik idrottslag** (**Ulvik IL**) er eit idrettslag heimehøyrande i Ulvik i Vestland. Laget var skipa i 1926.

Ulvik idrottslag arrangerer motbakkeløpet Kvasshovden Opp og skirennet Ulvikarennet.

## Referansar

## Bakgrunnsstoff
* Nettstaden til Ulvik idrottslag
Bulken idrottslag

**Bulken idrottslag** (**Bulken IL**) er eit idrettslag heimehøyrande på Bulken på Voss i Vestland. Laget vart skipa i 1925.

## Kjende utøvarar
* Kristen Skjeldal, langrenn
* Gudmund Skjeldal, langrenn

## Referansar

## Bakgrunnsstoff
* Nettstaden til Bulken idrottslag
Idrottslaget Ørnar

**Idrottslaget Ørnar** (**IL Ørnar**) er eit idrettslag heimehøyrande på Skulestadmo på Voss i Vestland. Laget vart skipa 5. mars 1922.

IL Ørnar har kring 450 medlemmar og aktivitet fordelt på gruppene fotball, idrettsskule, langrenn og alpint. I tillegg er laget tilknytt Voss Friidrett.

## Referansar

## Bakgrunnsstoff
* Nettstaden til Idrottslaget Ørnar
Tresfjord museum

**Tresfjord museum** er eit bygdemuseum i bygda Tresfjord i Vestnes kommune i Møre og Romsdal.

Museet vart opna i 1949 og har ulike gardsbygningar frå 1800-talet.

I tillegg har museet ein skreddarverkstad frå 1900-talet.

## Bakgrunnsstoff
* Tresfjord museum på kulturnett.no
Anchorage

**Anchorage** er ein by og ein kommune («borough») i den USA-amerikanske delstaten Alaska. Kommunen har ei flatevidd på 5&nbsp;079,2 kvadratkilometer og 291&nbsp;826 ibuarar (2010); drygt 40&nbsp;% av folket i Alaska bur såleis i kommunen. Sjølve byen har i kring 240&nbsp;000 ibuarar. Ordet «anchorage» tyder ankerplass.

Anchorage by ligg på 61,2° nordleg breidd i den sentrale delen av delstaten, ved Chickaloon Bay, ca 1&nbsp;000 km vest om Juneau, hovudstaden i Alaska. På grunn av nærleiken til havet er klimaet ikkje så kaldt som på stader i innlandet på same breiddegrad, somrane er derimot litt svalare enn dei i innlandet, så som Fairbanks.

Den 27. mars 1964 gjorde eit jordskjelv store skader på bygningar i byen, og fleire menneske omkom. Det såkalla Langfredagsskjelvet vart målt til 9,2 på Richterskalaen, og er det kraftigaste jordskjelvet i USA. I dag er City-hospitalet, teikna av Frank Lloyd Wright, den mest kjende bygningen i Anchorage.

I Anchorage finst to universitet, University of Alaska (skipa 1954) og Alaska Pacific University (skipa 1957).

## Samferdsle
Anchorage har ein stor internasjonal flyplass, *Ted Stevens Anchorage International Airport*. Fly er eit viktig transportmiddel, mange gamle propellfly som DC-3 flyg framleis kommersielt i denne delstaten.

Anchorage er knytt til den einaste jarnvegen i Alaska; Alaska Railroad.

## Kjelder

**Denne artikkelen bygger på «[[:sv:Anchorage|Anchorage]]» frå , den 2. august 2012.* 

## Bakgrunnsstoff

* Municipality of Anchorage (engelsk)
Georg av Hellas og Danmark

**Georg** (gresk *Γεώργιος*) () var prins av Hellas og Danmark, høgkommissær av Den kretiske staten og den andre sonen til kong Georg I av Hellas og dronning Olga av Hellas.

## Kjelder

**Denne artikkelen bygger på «[[:en:Prince George of Greece and Denmark|Prince George of Greece and Denmark]]» frå ,  den 2. august 2012.*
Oslomål

**Oslomål** eller **oslodialekt** er det austnorske talemålet som vert tala i Oslo. Det representerer i dag i stor grad eit kontinuum og/eller samanfall mellom vikamålet, det tradisjonelle oslomålet, og Oslo-varianten av dansk-norsken, eit koinéspråk som oppstod seint  på 1700-talet og tidleg på 1800-talet, og som er påverka av det danske skriftmålet. Omgrepet *[[standard austnorsk]]* har eit dårleg definert utgangspunkt i oslomål.

I nyare tid har vikamålet (austkantmålet, assosiert med Oslo Aust) byrja å falla saman med koinévarianten (vestkantmålet, assosiert med Oslo vest), der drag frå austkantmålet aukar i omfang i vestkantmålet (slik som til dømes fleire a-endingar), og drag frå vestkantmålet aukar i omfang i austkantmålet (slik som bortfall av kløyvd nemneform i gjerningsord).

## Kjelder
San Diego

**San Diego** er, med sine 1&nbsp;307&nbsp;402 ibuarar, den åttande største byen i USA og den nest største i delstaten California. Byen ligg ved Stillehavskysten i det sørvestlege hjørnet av USA, heilt inntil den meksikanske grensa. San Diego er kjend for sitt milde klima og si tilknyting til den USA-amerikanske marinen. Mange av marinebåtane til USA har San Diego som sin base.

### Historie
Området rundt San Diego har vore busett i meir enn 10&nbsp;000 år av kumeyaay-folket. Dei første europearane i området var portugisarar under leiing av Juan Rodríguez Cabrillo. I 1542 gjorde han krav på området for Portugal og gav det namnet «San Miguel». Seksti år seinare, i 1602, sigla Sebastián Vizcaíno med sitt flaggskip «San Diego» langsmed kysten av California for å kartlegge området. Han gav området som no er Mission Bay namn etter den katolske Sankt Didacus av Alcalá, betre kjend frå spansk som San Diego de Alacá.

Mexico frigjorde seg frå Spania i 1821, og San Diego vart del av den tidlegare meksikanske staten 'Alta California'. Etter den den meksikansk-amerikanske krigen 1846–48 vart området ein del av USA.

San Diego er i stor grad prega av meksikansk kultur.

### Geografi
Langs kysten nord for midtbyen i San Diego ligg stader/bydelar som Ocean Beach, Misson Beach, Pacific Beach og La Jolla. Dette var populære ferieområde og er i dag av dei meir luksuriøse bydelane i San Diego. 'University of California, San Diego' (UCSD) ligg i La Jolla.

### Klima
San Diego har ei mildt klima, med ein turr og mild vinter. I gjennomsnitt har byen 201 dagar i året med temperatur over 21&nbsp;°C, årsnedbøren ligg på omkring 230–330 mm.

### Turisme
San Diego er kjend for sin store dyrepark, 'San Diego Zoo', og sitt akvarium, 'Sea World'. Hangarskipet USS «Midway» er omgjort til museum og ligg i hamn i San Diego.

## Kjelder

* *Denne artikkelen bygger på «[[:nb:San Diego|San Diego]]» frå , den 2. august 2012.*
Prosesjon

**Prosesjon** (frå latin *prosessio*, av *procedere*, 'å gå framover') er eit høgtideleg opptog. Det kan vera eit ritual eller ein seremoni, ofte av religiøs art, der ei gruppe menneske går etter kvarandre i tog i samsvar med fastsette reglar for framgangsmåte og utstyr. Òg i ikkje-religøs samanheng vert det skipa til prosesjonar av ulike typar ved særlege høve, som til dømes ved universiteta under særlege festdagar, då akademiske leiarar og professorar kan gå i prosesjon kledd i sine uniformerte festklede; dette er meir vanleg i fleire andre land enn i Noreg.

Dersom prosesjonen er av ein type som har eit politisk føremål, nyttar ein nemningar som *demonstrasjonstog* og liknande, ikkje nemninga «prosesjon». Andre ord for særlege typar av prosesjonar er mellom anna *parade*, til dømes militærparade.

## Kjelder

## Bakgrunnsstoff
Austin

**Austin** er hovudstad i den USA-amerikanske delstaten Texas. Byen, som ligg sentralt i delstaten, har ei flatevidd på 704km² og har  ibuarar i 2011. Austin ligg i fylket Travis County ved  elva Colorado, som renn gjennom sentrum og er oppdemd i tre vatn som deler byen i to.

Byen vart grunnlagd i 1835 under namnet Waterloo, tre år seinare vart namnet endra til Austin, til ære for politikaren Stephen F. Austin. Frå gammalt har bomull og kveg vore dei viktigaste handelsvarene for Austin.

Delstatsuniversitetet ligg like nord for bysentrum, og Austin er i dag prega av studentane. Byen er kjend både for sitt natteliv, sine konsertscener, sine innovativ IT-selskap og som eit utviklingssenter for sivil og militær teknologi. Den store musikkfestivalen 'South By Southwest' vert årleg arrangert i Austin og trekker tusenvis av musikkgrupper, platebransjefolk, konsertarrangørar og fans til byen.

I motsetnad til mange USA-amerikanske storbyar er Austin vel tilrettelagd for sykkeltrafikk. 

## Kjelder

**Denne artikkelen bygger på «[[:nb:Austin|Austin]]» frå , den 2. august 2012.*
Kranjska Gora

**Kranjska Gora** er ein tettstad og ein kommune i den statistiske regionen Gorenjska i Slovenia.

Kranjska Gora ligg heilt nordvest i Slovenia, ved grensa til Austerrike og Italia. Kommunen har vel 5&nbsp;200 ibuarar, ca 1&nbsp;400 av desse bur i sjølve landsbyen Kranjska Gora. Kranjska Gora ligg i Julialpane, ved elva Sava.

Kranjska Gora er ein populær vintersportsstad. Årleg vert det arrangert slalåm- og storslalåmrenn i verdscupen i alpine greiner, under det såkalla 'Vitranc Cup'.

Hoppbakken Planica ligg i kommunen.

## Folketal
Folketalet i dei største busetnadene i kommunen ved dei siste folketeljingane var:

## Bakgrunnsstoff

* Offisiell heimeside 
* Vitranc Cup si heimeside

## Merknader

## Referansar
Karoline Grøvdal

**Karoline Bjerkeli Grøvdal** () er ein norsk friidrettsutøvar frå Isfjorden i Rauma kommune. Ho vart europameister i halvmaraton under EM i friidrett 2024 i Roma, der ho også tok sølvmedaljen på 5&nbsp;000 meter. Tidlegare vann ho bronse på 10&nbsp;000 meter under EM i friidrett 2016 og i 3&nbsp;000 meter hinder ved EM i friidrett 2018. Grøvdal er norsk rekordhaldar i 3&nbsp;000 meter hinder og på 5&nbsp;000 meter.

Den tidlegare langrennsløparen Håvard Bjerkeli er syskenbarnet hennar.

## Aktiv
Karoline Bjerkeli Grøvdal representerer Sportsklubben Vidar. Tidlegare tevla ho innan både langrenn, motbakkeløp, hinder og langdistanseløp, men har dei siste åra konsentrert seg meir om friidretten. Ho er utdanna ved Norges Toppidrettsgymnas på Lillehammer.

I oktober 2009 vart Bjerkeli Grøvdal kåra til årets «Rising Star» av det europeiske friidrettsforbundet etter dei to gullprestasjonane sine frå *U20 EM* i Novi Sad. Fleire år har Kondis gjeve henne gullskostatuettar som *Årets løpar*.

Etter å ha klart B-kravet til OL vart Bjerkeli Grøvdal teken ut som norsk OL-deltakar til sommar-OL 2012 i London. Dette vart avgjort under det siste OL-uttaket den 9. juli. Her sette ho ny personleg rekord på 5000 meter, men rauk ut likevel. Dette var fyrste gongen Karoline deltok i OL.

## Resultat (utval)

* 2006 – NM senior – gullmedalje – 3000 meter hinder (tid: 9.33,19 - Noregsrekord)
* 2006 – Junior VM i Beijing – 5.plass – 3000 meter hinder
* 2007 – U20 EM, Gullmedalje, 3000 meter hinder
* 2008 – NM i friidrett Gullmedalje – 5000 meter (tid: 16.08,22)
* 2009 – NM i terrengløp, Trondheim – gullmedalje – 2000 meter (tid: 6.23,2)
* 2009 – NM i motbakkeløp, Geiranger – gullmedalje
* 2009 – U20-EM i Novi Sad – Gull 5000 meter og gull på 3000 meter hinder
* 2009 – NM i friidrett – Gullmedalje – 3000 meter hinder (tid: 9.52,06),
* 2009 – NM i terrengløp 6km Jessheim – gullmedalje
* 2010 – NM i friidrett – Gullmedalje – 5000 meter (tid: 15:49.61)
* 2010 – NM i friidrett – Gullmedalje – 3000 meter hinder
* 2010 – NM i terrengløp - gullmedalje - kort løype (2 km), stafett (2+4+2 km) og lang løype (6 km)
* 2011 &ndash; Lag-EM i friidrett (First League) &ndash; bronse på 5000 meter
* 2011 &ndash; Lag-EM i friidrett (First League) &ndash; sølv på 3000 meter hinder
* 2015 &ndash; EM i terrengløp 2015 &ndash; bronsemedalje
* 2016 &ndash; EM i terrengløp &ndash; bronsemedalje
* 2016 &ndash; EM i friidrett &ndash; bronse på 10.000 meter
* 2018 &ndash; EM i terrengløp 2018 &ndash; bronsemedalje
* 2021 &ndash; EM i terrengløp 2021 &ndash; gullmedalje
* 2022 &ndash; EM i terrengløp 2021 &ndash; gullmedalje

Under Bislett Games 16. juni 2022 sette Grøvdal norsk rekord på 5000 meter med  14.31,07 og sletta med det Ingrid Kristiansens rekord fra 1985.

## Kjelder

## Bakgrunnsstoff
* Profil og resultatliste hjå Iaaf 
* Profil hjå European Athletics
Lavrans Solli

**Lavrans Solli** () er ein norsk symjar som representerer Bergens Svømme Club.

Solli tok tre gull under junior-NM i Bergen. Distansane var 50, 100 og 200 meter rygg. Han sette også juniorrekord under sommar-OL for ungdom 2010, og fekk bronse på 100 meter rygg.

I mai 2012 sette Solli ny noregsrekord på 100 meter rygg under EM i symjing 2012 i Debrecen med tida 54,83. Han sette også ny nordisk rekord på 50 meter rygg under same EM med 25,28. På begge desse distansane var det han sjølv som hadde den tidlegare noregsrekorden. Den nye noregsrekorden på 100 meter rygg vart avgjerande for at Solli fekk representera Noreg under sommar-OL 2012, som «læregut».

I juli 2012 tok Solli sitt tredje ordinære NM-gull i Tøyenbadet i Oslo.

Lavrans Solli deltok under sommar-OL 2012 saman med symjarane Sara Nordenstam og Ingvild Snildal. Solli sumde 100 meter rygg, og var sju tidelar unna å koma i semifinalen.

Under NM i symjing 2013 vann Solli alle dei 7 distansane han deltok i.

## Olympiske medaljar
### [[Sommar-OL for ungdom 2010]]
#### [[Noreg under sommar-OL for ungdom 2010|Noreg]]
: Bronse på 100 meter rygg
: Gull på 200 meter rygg (NM 2013)
: Gull på 4x100 meter  fri (NM 2013)
: Gull på 4x50 meter lag medley (NM 2013)
: Gull på 50 meter rygg (NM 2013)
: Bronse på 4x200 meter fri (NM 2013)
: Gull på 4x50 meter fri (NM 2013)
: Gull på 100 meter fri (NM 2013)
: Gull på 4x100 meter lag medley

## Kjelder
Flyleaf

**Flyleaf** er eit amerikansk rockeband som blei danna i Belton og Temple i Texas i 2000. Frå 2003-2005 spelte dei mykje i USA før dei gav ut sin første plate i 2005, med tittelen *Flyleaf*. Plata selde over  eksemplar. Etter det gav de ut Memento Mori (2009) og Remember To Live (2010). Alle medlemane i bandet er kristne men Vokalist Sturm synest ikkje det gjer at Flyleaf er et band for berre kristne. 

## Bandmedlemar
*Lacey Sturm – Vokal
*Sameer Bhattacharya – Gitar
*Jared Hartmann –  Gitar (rytmisk)
*Pat Seals – Bass, bakgrunnsvokal 
*James Culpepper – Trommer, perkusjon

Alle medlemane bortsett frå Seals, var med frå  2000. Seals blei med i 2002.

## Diskografi

* *[[Flyleaf (album)|Flyleaf]]* (2005)
* *Memento Mori* (2009)
* *[[ Flyleaf(album)|Remember To Live]]* (2010)
Pavlos av Hellas

**Kronprins Pavlos av Hellas**  () er titulær kronprins av Hellas og prins av Danmark. Han er den eldste sonen til kong Konstantin II av Hellas og dronning Anne-Marie av Hellas.

Etter at det greske monarkiet vart avskaffa i 1973 levde kongefamilien i eksil i England. Konstantin II vart ikkje konge att, og etter hans død vart Pavlos dimed tronpretendent. Om kronprins Pavlos hadde vorte konge ville han hatt tittelen Pavlos II av Hellas.

Sjølv om det greske monarkiet er avskaffa – og Hellas framleis er ein republikk – vil medlemmene i kongefamilien likevel framleis ha mogelegheita til å halda på titlane sine jamfør mellomstatlege semjer inngått i Wien i 1815. Dei greske titlane er likevel berre symbolske, medan dei danske titlane er anerkjend internasjonalt.

Pavlos er gift med Marie-Chantal Miller, seinare kronprinsesse av Hellas. Paret har fem born:
* Maria Olympia av Hellas og Danmark
* Konstantin Alexios av Hellas og Danmark
* Achileas Andreas av Hellas og Danmark
* Odysseas-Kimon av Hellas og Danmark
* Aristidis Stavros av Hellas og Danmark

## Kjelder

**Denne artikkelen bygger på «[[:en:Pavlos av Hellas|Pavlos av Hellas]]» frå ,  den 2. august 2012.*  

## Bakgrunnsstoff

*Pavlos av Hellas i The Greek Royal Family
*Kronprins Pavlos i gravferda til Konstantin II i Det danske kongehus.
Torsdagsøyo

**Torsdagsøyo** er ei øy i Fitjarøyane i Fitjar kommune. Ho ligg på vestsida av Nyleio, mellom Siglo og Longøyo i aust, Tranøyo i sør, Trodlosen i vest og Eggøyo i nord. 

## Garden
Garden på øya var opphavleg husmannsplass under Fitjargarden og vart skyldsett som eigen gard i matrikkelen i 1723. Garden har gjeve opphav til etternamnet Torsdagsøy. 

Det høyrte til to plass under garden. Det eine var Sandvik, ei vik på øya, og det andre var øya Flatøy, som lik like ved.

## Namn
Namnet på øya har vorte tolka såleis at første delen er vekenamnet torsdag, og det er i så fall eit uvanleg namn, sidan vekedagsnamn ikkje er vanleg i bruk som stadnamn i området. Det var gode torvmyrer på øya, og folk inne på landet har teke torv som vart sette opp i såter eller torvstakkar. Folk som reiste leia nord og sør har sett torvstakkane og gjeve øya namn etter det. 

Namnet har stort sett vorte skrive Torsdagsøy, Thorsdagsøy og nokre gonger Toesdagsøy.

## Kjelder
*
Eggøy

**Eggøy** er ei øy i Fitjarøyane i Fitjar kommune. Ho ligg på vestsida av Nyleia, mellom Siglo i aust, Torsdagsøy i sør, Eidøy i vest og Selbjørnsfjorden i nord. Øya er veglaus og utan fast busetjing.

## Garden
Garden på øya vert kalla Austre Eggøy, medan Vestre Eggøy ligg på naboøya Eidøy. Opphavleg var Eggøy husmannsplass under Fitjargarden, som eigde øyane her vest til Trollosen. Plasset vart skuldsett som eigen gard i 1723. 

## Namn
Namnet kjem av egg, og truleg var det mykje sjøfugl som hekka her i gammal tid, og så har øya fått namn etter det. 

Gardnamnet har vorte skrive Egøen i 1718, Ægøen i 1816, Ekøen i 1838, Eggøen i 1890. Namnet vert i dag skrive Eggøy. 

## Folketalsutvikling

## Kjelder

*